શિવરાજ સિંહની જનયાત્રા દરમિયાન વિદ્યાર્થીનીઓના દુપટ્ટા ઉતરાવાયા
શનિવાર, ફેબ્રુઆરી 23 2019, 16:40 Hrs(IST)
નવગુજરાત સમય | Publish Date: Sep 12 2018 10:11AM
એજન્સી, બૈતુલ
મહિલા પોલીસકર્મીએ વિદ્યાર્થીનીઓના દુપટ્ટો ઉતારીને બેગમાં મુકી દીધો હતા અને જણાવ્યું કે, કાર્યક્રમ બાદ પરત આપી દઇશું.
મધ્યપ્રદેશના બૈતુલ જિલ્લાના મુલતાઇ વિસ્તારમાં મંગળવારે મુખ્યમંત્રી શિવરાજ સિંહ ચૌહાણની જન આશીર્વાદ યાત્રાનો કાર્યક્રમ યોજાયો હતો. આ કાર્યક્રમમાં સામેલ થવા માટે કોલેજની વિદ્યાર્થીનીઓ પણ હાજર રહી હતી. જાણવા મળી રહ્યું છે કે કેટલીક વિદ્યાર્થીનીઓને કથિત રૂપે દુપટ્ટો ઉતારવા જણાવાયું હતું. તેની પાછળનું કારણ માત્ર એટલું જ છે કે તેમણે કાળા રંગના દુપટ્ટા ઓઢ્યા હતા.
વિદ્યાર્થીનીઓ કંઇ પૂછે તે પહેલા જ એક મહિલા પોલીસકર્મીએ તેમનો દુપટ્ટો ઉતારીને બેગમાં મુકી દીધો હતો અને જણાવ્યું કે, કાર્યક્રમ બાદ પરત આપી દઇશું.
બેચલર ઓફ સોશ્યિલ વર્ક(બીએસડબ્લૂ)ની લગભગ અડઘા ડઝન વિદ્યાર્થીનીઓ કાર્યક્રમમાં હાજર રહી હતી. ઉલ્લેખનીય છે કે આ મુખ્યમંત્રી સામુદાયિક નેતૃત્વ વિકાસ ક્ષમતા કાર્યક્રમ હેઠળ આવે છે. વિદ્યાર્થીનીઓના ડ્રેસ કોડ જ ગુલાબી કુર્તી, કાળા રંગનો પાયજામો અને કાળો દુપટ્ટો છે. મુખ્યમંત્રીના ગત કાર્યક્રમમાં કાળા રંગના ફલેગ્સ ફરકાવાની ઘટના બાદ વિદ્યાર્થીનીઓના દુપટ્ટા જપ્ત કરવામાં આવ્યા હતા.
આ ઘટના પર મુલતાઇના પોલીસ વડા રામસ્નેહી ચૌહાણએ જણાવ્યું કે, તેમની ડ્યૂટી વિરોધ પ્રદર્શન કરનારાઓની ધરપકડ કરવામાં લાગી હતી. જેને કારણે તેમને સભા સ્થળ પર શું થયું તેની જાણ નથી.
મુખ્યમંત્રીના કાર્યક્રમની આ ઘટના પર કોંગ્રેસના પૂર્વ ધારાસભ્ય અને પ્રદેશ કોંગ્રેસ મહાસચિવ સુખદેવ પાંસેએ જણાવ્યું કે, આ ઘટના માનવતાને શર્મજનક કરનારી છે. તેમણે જણાવ્યું કે, ખોટી ઘોષણાઓ કરનારા મુખ્યમંત્રી એટલા ભયભીત થઇ ગયા કે તેમણે વિદ્યાર્થીનીઓના દુપટ્ટા જ ઉતરાવી નખાયા.